पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना गाइडलाइन की पालना कराने वाले पुलिसकर्मियों के साथ अभद्रता का मामला सामने आया है। मामला लालसोट थाना क्षेत्र का है, जहां मास्क नहीं लगाने पर ट्रैक्टर चालक द्वारा यातायात पुलिसकर्मी के साथ मारपीट व अभद्रता की गई। स्थानीय लोगों ने मारपीट कर रहे ट्रैक्टर चालक से यातायात कर्मी को बचाया। पुलिस ने राजकार्य में बाधा का मामला दर्जकर आरोपी को गिरफ्तार कर लिया है।
यातायातकर्मी रामेश्वर मीणा ने मामला दर्ज कराया है कि वह लालसोट बस स्टैंड पर ड्यूटी कर रहा था। जहां वाहनों की जांच के दौरान एक ट्रैक्टर चालक बिना मास्क लगाए गुजर रहा था। जिसे रुकवाकर मास्क नहीं लगाने का चालान करने के दौरान आपसी कहासुनी में यातायातकर्मी की वर्दी पकड़कर मारपीट कर दी। यातायातकर्मी के शोर मचाने पर हेड कांस्टेबल परसादी लाल व आसपास के लोग मौके पर आए तथा बीच-बचाव कर मामला शांत कराया। यातायातकर्मी ने ट्रैक्टर चालक बाबूलाल मीणा निवासी फतेहपुरा, थाना रामगढ़ पचवारा के खिलाफ राजकार्य बाधा व मारपीट का मामला दर्ज कराया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn